* **„Áprilisi kedvencek” helyett „Májusi kedvencek” legyen.**
* **Valentin körkép csere**
* **Valentin bemutatkozó szöveg beírás**
* **A „Történetünk”-höz tartozó slide show-t feltölteni (hableányos farsangi kép)**
* **Első találkozásunk rész a következőképp nézzen ki:**

Becsengettek. Szokatlan volt számunkra, hiszen először hallottunk az iskola csengőjét. Ekkor voltunk a Széchényi István Általános Iskola első osztályos tanulói, és úgy hozta a sors, hogy osztálytársak lettünk. A mai napig szeretünk nosztalgiázni kisiskolás önmagunkról és közös emlékeinkről, ezekből szerencsére sokat tudhatunk magunkénak. Számos alkalommal vettünk részt egymás szülinapi zsúrjain és többször is táncoltunk együtt a farsangi előadásokon. Így utólag ezek rendkívül megmosolyogtatnak minket és érdekes azt felfedezni, hogy vannak hasonlóan megélt pillanatok, de ellenkezőjére is volt már példa.

*(osztálykép) – olyan formában, ahogy most van*

*(2 db zsúr kép) - egymás mellett, mint a Holtomiglan holtodiglan résznél a képek vannak egymás mellett.*

*(videó)*

* **Az „Eljegyzésünk”-höz tartozó slide show-t feltölteni (fotóalbumos kép)**
* **A „Holtomiglan, holtodiglan” szövegrészt átfogalmazni a következőre:**

Az Egyházi Törvénykönyvben foglaltak szerint (CIC 1055, 1. §) a házasságot szentségként tartják számon. Számunkra nem volt kérdés a házasság szentségének felvétele, hiszen az esküvőt az egyházi szertartás teszi teljessé. Így a templomi ceremónia helyszíne a budai rakparton lévő, a Parlamenttel szemben elhelyezkedő Szent Anna templom. Belépni a templomba, végigvonulni a padok között orgonaszó kíséretben - ez mind rendkívül megható. Azonban áldás után férj, illetve feleségként azokkal a szavakkal távozni, hogy „amit Isten egybekötött, azt ember szét nem választhatja” - ez a csodálatos az esküvőben. Egyedül itt tehetjük a legmélyebb tanúbizonyságot elhatározásunk komolyságáról és visszavonhatatlanságáról.

Mindketten egyetértünk abban, hogy ez több egy üres szertartásnál. Valami sokkal varázslatosabb, megfoghatatlanabb, amit hitünkkel és hónapokon át tartó felkészüléseinkkel gyümölcsözővé szeretnénk formálni.

* **A „Kék Duna keringő”-t cseréljük a következőre „HA-JÓ Veled”???? (nem tudom)**
* **A „Kék Duna keringő” szövegrészt átfogalmazni a következőre:**

A helyszínek közötti utazást egyedülálló módon szerettük volna megoldani, így hajóra szállunk! Az Aquincum nevű hajóval fogunk közlekedni a hotel és a templom között. A visszaútba egy 1 órás városnéző utat is becsempészünk, ahol egészen a Gellért-hegy vonaláig teszünk egy kitérőt. Rendhagyó módon, ezzel az ajándékkal szeretnénk kedveskedni a meghívott vendégeink számára. Világörökség részét képező panorámával és a Duna simogató hullámaival szeretnénk még felejthetetlenebb élménnyé tenni a Nagy Napunkat.

* **„GYIK” szövegrészt átfogalmazni a következőre:**

Igyekeztünk minden olyan kérdést előre összeírni és megválaszolni, ami felmerülhet a Bennetek. Amennyiben mégis maradt pár megválaszolatlan témakör, kérlek írjatok Nekünk, melyet a „Kapcsolat” menüpontban megtehettek.

**Honnan és pontosan hány órakor indul a busz Budapestre?**

Mi nagyon várunk Benneteket. Kérlek, érkezzetek időben, ne várakoztassatok meg minket Pesten.

**Meddig tart az esküvő?**

Az esküvő hajnali 3 óráig tart. Akik busszal érkeztek ekkor tudnak vissza szállni rá.

**Hol hagyhatom a dolgaimat, mit érdemes bevinni magammal az étterembe?**

Kérlek csak a legszükségesebbeket (ridikül, zakó, stb.) hozd be magaddal, a többit nyugodtan a buszon hagyhatod.

**Mit ajándékozzak az ifjú párnak?**

Szerencsére nincs hosszú kívánságlistánk; hiszen van már minden a háznál. Amit ajándékra szánnátok, inkább borítékban kezünkbe adjátok. Ezzel biztos nem fogsz mellé.

**Lesz-e lehetőségem átöltözni az esküvőn?**

Nem tudunk biztosítani egy helyszínt az átöltözésre.

* **„Kapcsolat” menüpontban a „Küldés” gomb kör formában legyen.**
* **„Kapcsolat” menüpontban piros csillaggal jelezzük, hogy mit kötelező kitölteni.**

A „Küldés” gomb alatt jelenjen meg a következő szöveg pirossal:

\*A csillaggal jelölt mezők kitöltése kötelező!